b'\n_START_ARTICLE_\nKrvna skupina\n_START_PARAGRAPH_\nV rde\xc4\x8dih krvni\xc4\x8dkah in v krvnem serumu so dolo\xc4\x8dene, specifi\xc4\x8dno delujo\xc4\x8de snovi, ki lahko vplivajo na skepljanje (aglutinacijo) tujih rde\xc4\x8dih krvni\xc4\x8dk. Predpogoj za aglutinacijo so specifi\xc4\x8dni antigeni (aglutinogeni rde\xc4\x8dih krvni\xc4\x8dk) in prototelesa (aglutinini v serumu). Danes poznamo pri \xc4\x8dloveku mnoge take antigene, ki jih imenujemo KRVNI FAKTORJI. Ti se dedujejo in dolo\xc4\x8dajo lastnosti krvi posameznika. Po podobnosti so med seboj zdru\xc5\xbeeni v sisteme krvnih skupin. Najbolj znana sistema krvnih skupin sta sistema ABO in REZUS FAKTOR. V sistemu ABO so krvne skupine A, B, AB, in 0 z aglutinogenoma A in B ter aglutininoma anti-A (ali \xce\xb1) in anti-B (ali \xce\xb2). Te 4 krvne skupine in njihove podskupine razlikujemo po vsebnosti in lastnostih aglutinogenov (po katerih jih tudi poimenujemo) in aglutininov: Skupina A vsebuje A in anti-B, Skupina B vsebuje B in anti-A, skupina AB vsebuje samo A in B in je brez aglutinina, skupina 0 pa nima aglutinogena, ima pa anti-A in anti-B._NEWLINE_Vsakemu aglutinogenu ustreza en aglutinin. \xc4\x8ce prideta v stik ustrezna (komplementarna) aglutinogen in aglutinin, npr. rde\xc4\x8de krvni\xc4\x8dke skupine A s serumum anti-A skupine B, se rde\xc4\x8de krvni\xc4\x8dke hitro skepijo (aglutinirajo).Pri transfuziji krvi je \xc5\xbeivljenjsko pomembno, da vemo, katere krvne skupine med seboj aglutinirajo in katere ne. Pred vsako transfuzijo ugotovijo krvno skupino in naredijo tudi navzkri\xc5\xbeni test prejemnikove krvi. Neko\xc4\x8d so menili, da so ljudje s krvno skupino 0 univerzalni darovalci krvi, tisti s krvno skupino AB pa univerzalni prejemniki krvi. Danes uporabljamo samo kri iste krvne skupine._NEWLINE_POGOSTOST KRVNIH SKUPIN: Srednja evropa (pribl. 40% skupine A, 40% skupine 0, 10% skupine B in 5% skupine AB) Pri ameri\xc5\xa1kih Indijancih je 90-95% skupine 0, pri prvotnih prebivalcih osrednje Azije pa je 20-30% skupine B.'